
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,                                                                
ŞTIINŢĂ, TINERET ŞI SPORT                                                                 
Bucureşti, 7 decembrie 2005                                                                                                      
Nr.29/256
Raport

asupra proiectul de Lege pentru completarea articolului 2 din Legea nr.376/2004 privind bursele private 

(PL.X 550/2005)
1. În conformitate cu prevederile art.89 şi 108 din Regulamentul Camerei Deputaţilor, modificat şi completat prin H.C.D. nr. 34/2005, cu adresa nr. PL.x 550/28 noiembrie 2005, Comisia pentru învăţământ, ştiinţă, tineret şi sport a fost sesizată spre dezbatere, în procedură de urgenţă, cu proiectul de Lege pentru completarea articolului 2 din Legea nr.376/2004 privind bursele private. La dezbaterea proiectului de lege, Comisia a avut în vedere avizul Consiliului Legislativ, precum şi punctul de vedere al Guvernului. 

Propunerea legislativă urmăreşte completarea Legii nr. 376/2004 privind bursele private cu prevederi prin care beneficiarul bursei private nu este obligat să încheie un contract de muncă cu persoana juridică, care a acordat bursa privată în cazul în care condiţiile de angajare nu sunt cel puţin egale cu cele oferite de alte persoane juridice. De asemenea, persoana juridică nu poate solicita pe perioada acordării bursei private prestarea de servicii care nu au legătură cu obiectul bursei prevăzut în contract.

Necesitatea acestei reglementări în completarea Legii nr. 376/2004 privind bursele private va duce la creşterea numărului studenţilor bursieri prin contractul pe care l-au avut cu una sau mai multe persoane juridice, dar în condiţii de angajare avantajoase.

2. În raport de obiectul şi conţinutul său, proiectul de lege face parte din categoria legilor ordinare.

3. La lucrări au fost prezenţi 14 deputaţi, din totalul de 27 membri ai Comisiei. Proiectul de Lege a fost  respins în şedinţa Comisiei din 6 decembrie 2005, cu 12 voturi pentru şi două voturi împotrivă.

4. Proiectul de Lege a fost adoptat de Senat în şedinţa din 21 noiembrie 2005.
5. Potrivit art.75 din Constituţia României, republicată, şi art.86 din Regulamentul Camerei Deputaţilor, Camera Deputaţilor este Cameră decizională. 

În urma dezbaterii, Comisia respinge proiectul de lege din următoarele motive:


- prevederile proiectului de lege descurajează acordarea de burse private, întrucât beneficiarul ar putea opta pentru o activitate derulată de un alt întreprinzător decât cel care i-a oferit bursa de studii. 

                 PREŞEDINTE                                                                                                             SECRETAR
       Lia Olguţa VASILESCU                                                                                                      Mihai Radan

                                                                                                                                             


     
    Consilier,

